Държавен вестник, бр. 99, 2010 г., стр. 83

БРОЙ  99	
Д Ъ Р Ж А В Е Н  В Е С Т Н И К 	
СТР.  83  
3. процедури, осигуряващи конфиденциал­
ност на информацията, получена във връзка с 
верификационния процес.
Чл. 33. (1) Персоналът на верификационния 
орган включва физически лица – верификатори, 
водещи верификатори и технически експерти, 
които притежават определената в наредбата 
квалификация, както и външен персонал.
(2) Верификаторите трябва да притежават 
най-малко 3 години опит, придобит през послед­
ните 10 години, в областта на една или няколко 
от следните дейности, свързани с опазването 
на околната среда:
1. одитиране на системи за управление на 
околната среда и проверка на данни, свързани 
с околната среда;
2. изработване на експертизи, писмени 
консултации, доклади във връзка с оценка на 
въздействието върху околната среда;
3. осъществяване на мониторинг;
4. оценка на екологични проекти и програми.
(3) Верификаторите трябва да притежават и 
специфични знания и умения, които включват 
най-малко следните компетентности:
1. познаване на законодателството в област­
та на околната среда, по-специално ЗООС и 
наредбите, приети на основание чл. 131л ЗООС; 
2. познаване законодателството на Европей­
ския съюз, регулиращо търговията с емисии 
на парникови газове, включително Директива 
2003/87/ЕС (ОВ, L 275, 25.10.2003 г.), въвежда­
ща схема за търговия с емисии, и Директива 
2004/101/ЕС (ОВ, L 838, 13.11.2004 г.), допълва­
ща Директива 2003/87/ЕС, на базата на проекти 
и решението за мониторинг и докладване;
3. знания относно задълженията на Репуб­
лика България по Протокола от Киото, по 
международни договори, както и относно пра­
вилата и механизмите на търговията с емисии 
на парникови газове;
4. познание относно верификационния про­
цес, включително процедурите по докладване, 
ролята и отговорностите на различните членове 
на екипа на верификационния орган;
5. знания относно принципите и осъществя­
ването на мониторинг и докладване;
6. знания относно системи и практики за 
осигуряване и контрол на качеството.
Чл. 34. Водещите верификатори трябва да 
отговарят на изискванията за верификатори 
по чл. 33, да декларират обстоятелствата по 
чл. 83, ал. 4 ЗООС и да притежават следните 
компетенции и умения при изпълнение на 
отговорностите си:
1. да водят и управляват верификационния 
процес;
2. да контролират спазването на договорения 
обхват на верификацията;
3. да решават спорни въпроси, свързани с 
верификацията;
4. да ръководят изготвянето на верифика­
ционен доклад;
5. да ръководят съставянето на верифика­
ционната документация, включително работни 
документи, доказателства и препоръки.
Чл. 35. Техническите експерти оказват 
съдействие, когато това е необходимо на ве­
рификаторите в различни области на науката 
и техниката, за успешното приключване на 
верификационния процес.
Чл. 36. Верификационният орган осигурява 
достъп до следните данни:
1. информация за акредитацията;
2. общо описание на верификационния 
процес.
Чл. 37. Верификационният орган е длъжен 
незабавно да информира органа, издал акреди­
тацията му, за всички изменения, които имат 
отношение към акредитацията.
Чл. 38. (1) Съответствието на дейността 
на верификационния орган с изискванията на 
наредбата се осигурява чрез оценка в процеса 
на акредитация и надзор на дейността му след 
акредитацията.
(2) При установяване на съществено неиз­
пълнение на някое от условията за акредитация 
от акредитиран верификационен орган компе­
тентният орган по чл. 2 уведомява органа, издал 
акредитацията, за предприемане на съответни 
действия.
Раздел V
Изисквания за безпристрастност на верифи­
кационните органи
Чл. 39. Верификационният орган е длъжен 
да действа безпристрастно и да не допуска 
търговски, финансов или друг натиск да застра­
шава независимостта на изразявано мнение във 
връзка с извършването на верификационната 
дейност.
Чл. 40. (1) Верификационен орган или свър­
зано с него лице по смисъла на Търговския 
закон не може да е оператор на инсталация/
въздухоплавателно средство.
(2) Верификационният орган трябва да е 
напълно независим от операторите на инста­
лации/въздухоплавателни средства, участващи 
в схемата за търговия с квоти за емисии на 
парникови газове.
Чл. 41. (1) Верификационен орган не може 
да извършва верификация на доклад на опе­
ратор, когато:
1. е пряко или косвено обвързан или участва 
в сделки, различни от сделката по верифика­
цията на доклада, с оператор на инсталация/
въздухоплавателно средство, което би могло да 
доведе до нарушаване на безпристрастността 
и независимостта на верификационния орган;